محمد سہول بھاگلپوری

مولانا محمد سہول بھاگلپوری مفتی محمد شفیع عثمانی کے بعد دار العلوم دیوبند کے پانچویں مفتی اعظم تھےـ

سوانح 
آپ کا وطن پورینی ، ضلع بھاگلپور تھا ، ، ابتدائی تعلیم کے بعد بھاگلپور ، کانپور ، حیدرآباد دہلی میں رہ کر تعلیم حاصل کی ، آپ کے اساتذہ میں اشرف عالم بھاگلپوری ، اشرف علی تھانوی ، اسحٰق بردوانی ، لفط اللہ علی گڑھی ، عبد الوہاب بہاری ،
نذیر حسین دہلوی جیسے نامور اساتذہ اور علما ہیں ، جن سے دورہ سے پہلے مختلف علوم و فنون میں کتابیں پڑھیں ، اخیر میں دار العلوم دیوبند آیے اور سن 1317 ہجری میں محمود حسن دیوبندی کے درس میں شریک ہوکر تکمیل کی ۔
تکمیل کے بعد سات ، آٹھ سال دار العلوم دیوبند میں درجہ علیا کے مدرس و مفتی رہے، اس کے بعد مدرسہ عزیزیہ بہار شریف ، مدرسہ عالیہ کلکتہ ، مدرسہ عالیہ سلہٹ میں صدر مدرس اور شیخ الحدیث رہے ، 1920 میں مدرسہ اسلامیہ شمس الہدی پٹنہ کے پرنسپل مقرر ہویے ، دار العلوم دیوبند کی مجلس شوری کے 1350 سے 1362 تک رکن رہے ، 12 رجب 1367 میں وفات ہوئی اور وطن میں ہی تدفین ہوئی
ـ
ان کے تحریر کردہ فتاویٰ کی تعداد کافی ہے ، دو کتابیں مطبوعہ بھی ہیں ۔

حوالہ جات 

1948ء کی وفیات
بھاگلپور کی شخصیات
تحریک دیوبند
دار العلوم دیوبند کا تدریسی عملہ
دیوبندی شخصیات
ویکی ڈیٹا سے مطابقت رکھنے والی مختصر تفصیل